b'\n_START_ARTICLE_\nSerhij Smelyk\n_START_SECTION_\nIdrettskarriere\n_START_PARAGRAPH_\nSmelyk deltok ved Lag-EM i friidrett 2011, der Ukraina deltok i Super League. Han deltok p\xc3\xa5 100 meter, der han kom p\xc3\xa5 10.-plass med tiden 10,54. \xc3\x85ret etter deltok han ved EM i friidrett 2012, der han satte sesongbestenotering p\xc3\xa5 100 meter i semifinalen, der han l\xc3\xb8p p\xc3\xa5 10,28 sekunder. I finalen l\xc3\xb8p han p\xc3\xa5 10,34, og kom p\xc3\xa5 5.-plass. Han deltok ogs\xc3\xa5 p\xc3\xa5 200 meter, men der ble han diskvalifisert for tyvstart. Sommer-OL 2012 i London var hans f\xc3\xb8rste OL, og han deltok der p\xc3\xa5 200 meter. Han l\xc3\xb8p i samme innledningsheat som bl.a. Jaysuma Saidy Ndure og Yohan Blake, og l\xc3\xb8p p\xc3\xa5 20,65, men gikk ikke videre til semifinalene. _NEWLINE_Ved Universiaden 2013 kom han p\xc3\xa5 4.-plass p\xc3\xa5 100 meter, med personlig rekord p\xc3\xa5 10,21 i finalen. Dette var samme tid som b\xc3\xa5de Ryota Yamagata p\xc3\xa5 2.-plass og Hua Wilfried Serge Koffi p\xc3\xa5 3.-plass. Han deltok ogs\xc3\xa5 p\xc3\xa5 Ukrainas stafettlag som vant 4 x 100 meter stafett. Han deltok ogs\xc3\xa5 ved VM i friidrett 2013, der han n\xc3\xa5dde semifinalen p\xc3\xa5 200 meter, og l\xc3\xb8p der p\xc3\xa5 20,42, som var ny rekord. Dette holdt til 10.-plass, men ikke en plass i finalen. P\xc3\xa5 4 x 100 meter kom Ukraina p\xc3\xa5 12.-plass. Han deltok ogs\xc3\xa5 ved Diamond League 2013, der han vant 200 meter ved DN Galan, og kom p\xc3\xa5 3.-plass p\xc3\xa5 200 meter sammenlagt med 4 poeng. _NEWLINE_Ukraina deltok ved IAAF World Relays 2014, som var f\xc3\xb8rste gang IAAF World Relays ble arrangert. Smelyk deltok her p\xc3\xa5 4 x 100 meter, der Ukraina kom p\xc3\xa5 9.-plass. Han fikk bronse p\xc3\xa5 200 meter, bak Adam Gemili og Christophe Lemaitre. Smelyk satte her personlig rekord i finalen, med 20,30 sekunder. I september representerte han Europa ved Verdenscupen i friidrett 2014 i Marrakech, og p\xc3\xa5 200 meter kom han p\xc3\xa5 5.-plass. _NEWLINE_Ved Lag-EM i friidrett 2015 deltok Ukraina i Super League, og Smelyk vant der 200 meter foran Danny Talbot og Enrico Demonte. I august deltok han ved VM i friidrett 2015 i Beijing, og ble sl\xc3\xa5tt ut i innledningsheatet p\xc3\xa5 200 meter med 37. beste tid, og Ukraina ble ogs\xc3\xa5 sl\xc3\xa5tt ut p\xc3\xa5 4 x 100 meter stafett, med 11. beste tid.'